Yleisurheilun Suomen olympiakarsinnat 1928

**Yleisurheilun Suomen olympiakarsinnat 1928** järjestettiin useammassa osassa. Maratonkarsinnat järjestettiin 18. kesäkuuta Kauhavalla ja kenttä- ja ratalajien karsinnat Helsingissä Eläintarhan kentällä 7.–9. heinäkuuta. Tämän jälkeen pidettiin 16. heinäkuuta Helsingin IFK:n kansallisten urheilukilpailujen yhteydessä vielä ns. tarkistuskilpailut, joissa vielä muutamissa lajeissa huipputuloksilla oli mahdollista saada olympiaedustus.

## Mitalistit

### Maratonkarsinnat

Kilpailujen jälkeen valittiin kuudesta mahdollisesta suomalaisedustajasta viisi eli kilpailun viisi parasta – Martti Marttelin, Verner Laaksonen, Eino Rastas, Ilmari Kuokka ja Väinö Sipilä.

### Miesten karsinnan tulokset

SVUL:n urheilujaoston johtokunta valitsi kahden ensimmäisen olympiakarsintakisapäivän rata- ja kenttäkilpailujen perusteella Suomen edustajia Amsterdamin vuoden 1928 olympiakisoihin:
*100 metrille: Risto Mattila;
*110 metrin aitoihin: Bengt Sjöstedt;
*400 metrin aitoihin: Jukka Matilainen ja Erik Vilén;
*10 000 metrille: Paavo Nurmi, Ville Ritola, Toivo Loukola ja Kalle Matilainen; varalle: Ilmari Posti
*Pituushyppyyn: Ville Tuulos;
*Kolmiloikkaan: Ville Tuulos, Erkki Järvinen, Toimi Tulikoura ja Väinö Raunio;
*Korkeushyppyyn: Armas Wahlstedt;
*Kuulantyöntöön: Armas Wahlstedt ja Paavo Yrjölä;
*Kiekonheittoon: Antero Kivi ja Paavo yrjölä;
*Keihäänheittoon: Eino Penttilä, Paavo Liettu, Vilho Rinne ja Albert Lamppu;
*Kymmenotteluun: Paavo Yrjölä, Akilles Järvinen, Martti Topelius ja Armas Wahlstedt.

Päätös mahdollisen kolmannen miehen lähettämisestä kuulantyöntöön ja kiekonheittoon tehdään myöhemmin. 

Kolmannen päivän kilpailujen jälkeen nimettiin myös seuraaviin lajeihin osanottajat: 
*1 500 metrille: Paavo Nurmi, Harri Larva, Eino Purje ja Armas Kinnunen; 
*5 000 metrille: Paavo Nurmi, Ville Ritola, Eino Purje ja Armas Kinnunen; 
*3 000 metrin estejuoksuun: Paavo Nurmi, Ville Ritola, Toivo Loukola ja Ove Andersen.

### Tarkistuskilpailut 16. heinäkuuta 1928

Tässä vaiheessa uusiksi olympiaurheilijoiksi nimettiin kiekonheittäjät Eino Kenttä ja Heikki Taskinen sekä maratoonari Yrjö Korholin-Koski.

Noin viikon olympiakarsintojen jälkeen Paavo Nurmi ilmoitti kieltäytymisestään 1&nbsp;500 metriltä, ja tilalle nimettiin Leo Helgas. Viimeisiä ratkaisuja suomalaisiksi yleisurheiluosanottajiksi oli moukarinheittäjä Erik Eriksson, jonka viimeinen testitulos 47,45 oikeutti olympiamatkaan. Erikoinen episodi oli Albin Stenroosin osallistuminen maratonille, sillä se olisi vaatinut jonkun kuudesta jo valitusta luopumista. Tätä ei kuitenkaan tapahtunut; Stenroosin kisamatka Amsterdamiin jäi käymättä. Kriittistä kirjoittelua asiasta käytiin sen ajan suomalaisten urheilutoimittajien keskuudessa. Mm. Tauno Tattari alias ”Maileri” kirjoitti asiasta 15. heinäkuuta kommentoiden, että alun viisi valintaa ensimmäisen karsinnan jälkeen olisi pitänyt olla vain 3–4 parasta, jotta viimeisissä karsinnoissa ja kisoissa hyvin esiintyneet Stenroos ja amerikansuomalainen David Fagerlund olisivat voitu arvioida vaihtoehtoina heinäkuisessa viimeisessä valintatilanteessa.

Olympiamatkalle valittiin kaikkiaan 35 yleisurheilijaa.

## Lähteet
*

### Viitteet